നാട്ടുമണമറിഞ്ഞ്... രുചിയില് മുങ്ങി കാസര്കോട് കോവിഡില് മങ്ങിയ ടൂറിസം മേഖല പതിയെ ഉണരുന്നു. ഗ്രാമീണ കാഴ്ചകളിലേക്കും രുചികളിലേക്കും മുഖമുയര്ത്തി വിദേശ ടൂറിസ്റ്റുകളും വന്നുതുടങ്ങി. വിദേശത്തു നിന്നുള്ള ടൂറിസ്റ്റ് വിസ ഉദാരമാകുന്നതോടെ ജില്ലയിലെ ഹോം സ്റ്റേകളും സജീവമാക്കാനുള്ള ഒരുക്കത്തിലാണ് സംരംഭകര്. ജില്ലയില് പ്രധാന ഹോം സ്റ്റേ സംരംഭമായ കുണ്ടംകുഴി തോണിക്കടവിലേക്ക് കോവിഡ് അടച്ചുപൂട്ടലിന് ശേഷം രണ്ടാമത്തെ വിദേശ സംഘം ബുധനാഴ്ചയെത്തി. ഡല്ഹിയിലെ ഫ്രഞ്ച് എംബസിയിലെ ഉദ്യോഗസ്ഥരാണ് വന്നത്. രണ്ടുവര്ഷമായി ഇവര് ഡല്ഹിയിലുണ്ട്. ബേക്കല് താജ് ഹോട്ടലില് നിന്നുമാണ് ഇവര് തോണിക്കടവ് ഗ്രാമീ ടൂറിസത്തിലെ കാഴ്കള് കാണാനെത്തിയത്. നിലവില് താജ്, ലളിത് ഹോട്ടലുകളുമായി ബന്ധിപ്പിച്ച ടൂറിസം പാക്കേജ് മാത്രമാണ് തോണിക്കടവുള്ളത്. ബംഗളൂരു, ഡല്ഹി, ഹൈദരാബാദ് എന്നിവിടങ്ങളിലെ അഭ്യന്തര ടൂറിസ്റ്റുകള് സജീവമായി തോണിക്കടവില് എത്തുന്നുണ്ട്. കോവിഡിന് ശേഷം നാട്ടുകാരായ സഞ്ചാരികള് പൊതുവില് ജില്ലയില് സജീവമായിട്ടുണ്ട്. ബേക്കല് കോട്ടയില് നാട്ടുകാരായ അറുന്നൂറോളം പേര് ദിവസം വരുന്നു. റാണിപുരത്തും ഡിടിപിസി ഹോട്ടലില് തിരക്ക് വര്ധിച്ചു. നീലേശ്വരം കോട്ടപ്പുറം കേന്ദ്രീകരിച്ച് സര്വീസ് നടത്തുന്ന 29 ഹൗസ് ബോട്ടുകള്ക്കും ഇപ്പോള് നല്ല ബുക്കിങ്ങാണ്. വന്കിട നക്ഷത്ര ഹോട്ടലുകളില് ഇതര മെട്രോ നഗരങ്ങളില് നിന്നുള്ള ബുക്കിങ്ങും നടക്കുന്നു. ബേക്കല് താജ്, ലളിത് ഹോട്ടലുകളില് ബുക്കിങ്ങ് നല്ല രീതിയില് കൂടി. ഇവിടെ നിന്നും തോണിക്കടവ് അടക്കമുള്ള ഗ്രാമീണ കേന്ദ്രങ്ങളിലേക്ക് എത്താനുള്ള പാക്കേജ് ഉള്ളതിനാല് സഞ്ചാരികള്ക്ക് പ്രീയം കൂടുന്നു. തോണിക്കടവിലെ ഗ്രാമീണ സൗന്ദര്യം അത്ഭുതപ്പെടുത്തി. തോട്ടത്തിലൂടെ സുഗന്ധ വിളകള് പരിചയപ്പെട്ടുള്ള നടത്തം മറക്കാനാവാത്തതാണ്. ഇവിടത്തെ വെള്ളച്ചാട്ടവും വല്ലാത്ത അനുഭവം നല്കി. കേരളത്തിന്റെ തനതുരുചി പരിചയപ്പെടാനും പറ്റി. ഞങ്ങളെ പോലുള്ള വിദേശ സഞ്ചാരികള്ക്ക് ഏറെ പ്രീയപ്പെട്ട ഹോം സ്റ്റേ കേന്ദ്രമാണ് തോണിക്കടവ്. നിമ്മി കൊന്നാന്, ഫ്രഞ്ച് എംബസി ഉദ്യോഗസ്ഥ, ന്യൂഡല്ഹി കോവിഡിന്റെ നിയന്ത്രണം നീങ്ങിയതോടെ ജില്ലയില് എത്തുന്ന സഞ്ചാരികളുടെ എണ്ണത്തില് ഗണ്യമായ വര്ധനയുണ്ട്. നിലവില് ആഭ്യന്തര സഞ്ചാരികള് മാത്രമാണ് എത്തുന്നത്. ഇന്ത്യയിലേക്കുള്ള വിസ ഉദാരമാക്കുന്നതോടെ ഈ സീസണില് വിദേശ സഞ്ചാരികളുടെ വലിയ വര്ധന ജില്ല പ്രതീക്ഷിക്കുന്നു ബിജു രാഘവന്, സെക്രട്ടറി ജില്ലാ ടൂറിസം പ്രൊമോഷന് കൗണ്സില് ഉത്തരവാദിത്ത ടൂറിസത്തിന്റെ ഭാഗമായി വാക്ക് വിത്ത് നേച്ചര്, ടേയ്സ്റ്റ് വിത്ത് ഫുഡ് എന്നതാണ് ഇവിടെ ലക്ഷ്യംവയ്ക്കുന്നത്. നമ്മുടെ ഗ്രാമീണ പ്രകൃതിഭംഗിയും ഭക്ഷണവും ഉത്തരവാദിത്തത്തോടെ വിദേശികളെ പരിചയപ്പെടുത്തിയാല് പൊതു ടൂറിസം മേഖലയ്ക്ക് തന്നെ കുതിപ്പാകും. തല്ക്കാലം അഭ്യന്തര സഞ്ചാരികളെ ഞങ്ങള് പ്രോത്സാഹിപ്പിക്കുന്നില്ല. ഇ രത്നാകരന്, സംരംഭകന്, തോണിക്കടവ് ഹോം സ്റ്റേ ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് കോവിഡിന്റെ കയ്പ്പില്ല ദീപാവലിക്ക് മധുരം കോവിഡ് 606 ജോറന്നേപ്പാ ലൈഫ് വീടിന് 36,955 അപേക്ഷ